फोटो: योग गुरू बाबा रामदेव
सूरत। योग गुरू बाबा रामदेव ने डीडीसीए में भ्रष्टाचार का मामला उठाते हुए वित्त मंत्री अरूण जेटली के खिलाफ परोक्ष मोर्चा खोलने के कारण पार्टी से निलंबित किये गये भाजपा सांसद कीर्ति आजाद के मामले को आज भाजपा का अंदरूनी मामला करार दिया।
सूरत में पांच दिवसीय योग शिविर के आयोजन के बाद आज यहां आये बाबा रामदेव ने पत्रकारों से कहा कि कीर्ति आजाद का निलंबन भाजपा का अंदरूनी मामला है। भ्रष्टाचार के खिलाफ स्वयं लंबी मुहिम चला चुके योग गुरू ने यह भी कहा कि इस मामले में अभी कुछ भी कहना जल्दबाजी होगी।
गौरतलब है कि आजाद ने गुरुवार को अहमदाबाद में पत्रकारों से बातचीत में प्रधानमंत्री नरेन्द्र मोदी से उनके निलंबन के मामले में हस्तक्षेप की गुहार लगायी तथा भाजपा के मार्गदर्शक मंडल के सदस्यों लालकृष्ण आडवाणी, मुरली मनोहर जोशी, शांता कुमार के अलावा उनका समर्थन करने वाले पार्टी सांसद और अभिनेता शत्रुघ्न सिन्हा के प्रति आभार जताया था।
mai_Deva hin_Deva hin_Deva hin_Deva